S-5/2015

Mál þetta, sem dómtekið var 24. mars sl., höfðaði lögreglustjórinn á Vesturlandi með ákæru 16. febrúar 2015 á hendur ákærðu, G-kvk-þgf K. J-kvk-þgf, kt. ..., til heimilis að Brautarholti 13, Ólafsvík.

Í ákæruskjali segir að málið sé höfðað gegn ákærðu fyrir líkamsárás með því að hafa„ aðfaranótt sunnudagsins 10. ágúst 2014 í húsinu nr. 5 við Skólabraut á Hellissandi í Snæfellsbæ kýlt A..., kt. ..., hnefahöggi í andlitið með þeim afleiðingum að hún féll á gluggakistu og hlaut mar á vinstri kinn og við augntóft og mar á vör.

Telst þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkrafa:

Í málinu hefur M-kk-nf D-kk-nf N-kk-nf, hdl., lagt fram skaðabótakröfu f.h. A..., kt. ..., og er þess krafist að ákærða verði dæmd til að greiða A... 800.000 kr. í miskabætur auk vaxta skv. 1. mgr. 8. gr. laga um vexti og verðtryggingu nr. 38/2001 frá 10. ágúst 2014 og þar til mánuður er liðinn frá birtingu kröfunnar, en síðan dráttarvaxta samkvæmt 1. mgr. 6. gr., sbr. 9. gr. sömu laga frá þeim degi til greiðsludags.“

Ákærða kom fyrir dóm 24. mars sl. og viðurkenndi brot sitt eins og því er lýst í ákæru. Játning ákærðu er í samræmi við gögn málsins. Brot hennar telst því sannað og varða við tilgreind lagaákvæði í ákæru. Að þessu virtu þykja vera efni til að leggja dóm á málið á grundvelli 1. mgr. 164. gr. laga um meðferð sakamála nr. 88/2008.

Ákærða hlaut dóm 22. janúar 2015 fyrir brot gegn 1. mgr. 217. gr. almennra hegningarlaga, en ákvörðun refsingar var frestað skilorðsbundið í tvö ár. Ákærða er ekki með önnur má á sakaskrá.

Það brot sem ákærða hefur nú verið sakfelld fyrir var framið fyrir uppkvaðningu þessa dóms og ber því að gera ákærðu hegningarauka, sbr. 78. gr. almennra hegningarlaga. Að þessu gættu þykir refsing ákærðu hæfilega ákveðin 30 daga fangelsi, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga.

Af hálfu brotaþola A..., er þess krafist að ákærða verði dæmd til að greiða brotaþola miskabætur að fjárhæð 800.000 kr., með vöxtum samkvæmt 8. gr. laga um vexti og verðbætur nr. 38/2001 frá 10. ágúst 2014 þar til mánuður er liðinn frá birtingu skaðabótarkröfu þessarar, en síðan með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags. Ákærða hefur viðurkennt bótaskyldu en leggur fjárhæð kröfunnar í mat dómsins.

Með broti því sem ákærða hefur verið sakfelld fyrir hefur hún fellt á sig miskabótaábyrgð gagnvart brotaþola. Í málinu liggja ekki fyrir sérfræðigögn um líðan brotaþola nú og um varanleg áhrif verknaðarins. Að öllu gættu þykja bætur hæfilega ákveðnar 150.000 krónur. Jafnframt verður fallist á vaxtakröfu brotaþola þannig að dráttarvextir reiknist frá 19. mars 2015, en þá var mánuður liðinn frá því að bótakrafan var kynnt ákærðu við birtingu ákæru og fyrirkalls á hendur henni, sbr. 9. gr. laga um vexti og verðtryggingu, nr. 88/2008.

Loks verður ákærðu með vísan til 1. mgr. 218. gr. laga um meðferð sakamála, nr. 88/2008, gert að greiða þóknun verjanda síns sem þykir hæfilega ákveðin að meðtöldum virðisaukaskatti svo sem greinir í dómsorði. Jafnframt verður ákærðu gert að greiða ferðakostnað verjandans. Annan sakarkostnað leiddi ekki af rannsókn og meðferð málsins.

Dóm þennan kveður upp G-kk-nf S-kk-nf, aðstoðarmaður dómara.

D Ó M S O R Ð:

Ákærða, G-kvk-nf K. J-kvk-nf, sæti 30 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga, nr. 19/1940, með síðari breytingum.

Ákærða greiði A... 150.000 krónur, ásamt vöxtum samkvæmt 8. gr. laga nr. 38/2001 um vexti og verðtryggingu, frá 10. ágúst 2014 til 19. mars 2015, en með dráttarvöxtum samkvæmt 1. mgr. 9. gr. sömu laga frá þeim degi til greiðsludags.

Ákærða greiði málsvarnarlaun verjanda síns, F-kk-ef H-kk-ef S-kk-ef, hdl., 114.205 krónur, og ferðakostnað verjandans 19.400 krónur.

G-kk-nf S-kk-nf.